Ústav pamäti národa

Návrh

**rozpočtu Ústavu pamäti národa**

na rok 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predkladá: Správna rada Ústavu pamäti národa

Bratislava, november 2017

Ústav pamäti národa je verejnoprávna ustanovizeň, ktorej štát zveril úlohy stanovené zákonom č. 553/2002 Z. z. o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov. Na plnenie týchto úloh Ústavu pamäti národa je navrhnutý transfer zo štátneho rozpočtu.

Rozpis finančných prostriedkov na rok 2018 navrhnutého transferu zo štátneho rozpočtu

Finančné prostriedky celkom: v eurách

Z toho na:

Bežné výdavky celkom: 1 671 391

Z toho:

|  |  |
| --- | --- |
| Mzdové prostriedky celkom (610) | 811 400 |
| * mzdy pre zamestnancov | 811 400 |
| Poistné do poistných fondov (620)celkom: | 347 961 |
| * odvody do sociálnej poisťovne | 247 961 |
| * odvody do zdravotných poisťovní za zamestnancov | 100 000 |
| Tovary a služby celkom (630) | 506 730 |
| * z toho na odmeny členov SR, DR | 186 000 |
| Bežné transfery (642) celkom:  - na odchodné  - na nemocenské dávky | 5 300  1 800  3 500 |

Priority

Mzdové prostriedky

Mzdy pre zamestnancov v čiastke 811 400,-€. V položke je zohľadnená reálna potreba mzdových prostriedkov pre 72 zamestnancov podľa platových výmerov.

Poistné do poistných fondov

Predpokladané odvody do poistných fondov v čiastke 347 961,- € tvorí cca 35% z hodnoty mzdových prostriedkov a odmien členov Správnej rady Ústavu pamäti národa a Dozornej rady Ústavu pamäti národa.

Tovary a služby

Položka Tovary a služby je 506 730,- €. Táto čiastka bude prioritne použitá na:

* výdavky spojené s financovaním aktivít v Európskej sieti Pamäť a solidarita vo výške 50 000,- €,
* výdavky na odmeny členom Správnej rady Ústavu pamäti národa a Dozornej rady Ústavu pamäti národa v čiastke 186 000,-€ (zohľadnený predpokladaný rast priemernej nominálnej mzdy v národnom hospodárstve v roku 2017, od čoho sa na základe zákona č. 553/2002 Z. z. odvíjajú odmeny členov Správnej rady Ústavu pamäti národa a Dozornej rady Ústavu pamäti národa),
* výdavky na úhradu nákladov spojených s užívaním vypožičaných kancelárskych priestorov v budove Slovenskej správy ciest (elektrina, dodávka tepla, vody, odpad, výťahy, strážna služba) vo výške 37 000,-€ a na úhradu nájomného za priestory, v ktorých je zriadený archív vo výške 82 700,- €.

Zostávajúce prostriedky vo výške 151 030,- € budú použité na pokrytie ostatných nákladov na činnosť Ústavu pamäti národa na jednotlivé položky nasledovne:

**- cestovné náhrady :**

cestovné, stravné a ubytovanie pri domácich a zahraničných pracovných cestách,

- **materiál** :

všeobecný materiál - materiál kancelársky a kancelárske potreby nevyhnutné pre výkon práce (papier, tonery, hygienický materiál, čistiace prostriedky), knihy, časopisy, odborná literatúra do knižnice, reprezentačné,

**- dopravné :**

na nákup pohonných hmôt, servis a údržba motorových vozidiel, zákonné a havarijné poistenie, diaľničné známky, parkovné.

**- rutinná a štandardná údržba:**

výdavky na práce a služby vykonávané dodávateľsky, ktorými sa zabezpečuje bežná údržba výpočtovej techniky, telekomunikačnej techniky a zariadení.

**- služby :**

výdavky na školenia, semináre, konferencie, všeobecné služby (tlač tlačív, brožúr, časopisov, publikácií, monitoring tlače, informačný servis, poštovné a telekomunikačné služby), špeciálne služby (ochrana objektov, právne služby), poplatky za vedenie účtov, súdne a správne poplatky, poplatok za komunálne odpady,

stravné lístky pre zamestnancov, poistné zamestnancom na zahraničnej pracovnej ceste, prídel do sociálneho fondu, odmeny na dohody o vykonaní prác a pracovnej činnosti, dane z úrokov účtu.

**Bežné transfery:**

Výdavky na odchodné pri predpokladanom prvom odchode dvoch pracovníkov do starobného dôchodku, na nemocenské dávky platené zamestnávateľom (práceneschopnosť do 10 dní).

Rozpísané finančné prostriedky budú použité na plnenie úloh podľa zákona o pamäti národa, ako sú: ochrana a zverejňovanie dokumentov o činnosti bezpečnostných zložiek, zhromažďovanie všetkých druhov informácií vzťahujúcich sa na dobu neslobody. Z toho vyplýva potreba vydávania vedeckého časopisu, vydávanie publikácií, usporadúvanie výstav, seminárov a konferencií, zaznamenávanie audiovizuálnych svedectiev a ich spracovanie v podobe filmových dokumentov, prednášková činnosť, výchovno-vzdelávacie aktivity a zriadenie trvalej expozície.

Návrh rozpočtu v eurách (€)

|  |  |
| --- | --- |
| **Kategória** | **Rok 2018** |
| Mzdy - 610 | 811 400 |
| Poistné - 620 | 347 961 |
| Tovary a služby - 630 | 506 730 |
| Bežné transfery -640 | 5 300 |
| Výdavky spolu | 1 671 391 |